Subject: Re: PÄRING: Selgitustaotlus korteriühistu pangakonto väljavõtte väljastamise ja isikuandmete kaitse kohta
From: KÜ Sõle39a <[email-masked]>
To: "info - AKI" <[email-masked]>
Date: Fri, 13 Mar 2026 14:57:34 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere
Ma tuvastasin riigikohtu määrust 2-21-3906 
https://www.riigikohus.ee/et/lahendid?asjaNr=2-21-3906/31

ning seal on:
13.5 .. teine osa:
Eelnevast tuleneb, et ehkki korteriomanik ei pea KrtS § 45 lg 1 alusel 
esitatava teabenõude puhul põhjendama oma õigustatud huvi korteriühistu 
dokumentidega tutvumiseks (vt käesoleva määruse p 12), peab ta juhul, kui 
need dokumendid sisaldavad teiste isikute isikuandmeid, siiski põhjendama 
oma huvi dokumentidega tutvumiseks viisil, kus ta saab tutvuda 
isikuandmetega. Kui korteriomanik oma sellist huvi ei põhjenda, ei tohi 
korteriühistu KrtS § 45 lg-st 2 tulenevalt siiski keelduda korteriomanikule 
dokumentidega tutvuda võimaldamisest täielikult. Sel juhul peab 
korteriühistu, juhul, kui korteriomanik seda soovib, võimaldama viimasel 
tema nõutud dokumentidega tutvuda viisil, kus neis on teiste isikute 
isikuandmed kinni kaetud.

Sellest ma järeldan kahte asja:
1) küsija peab põhjendama oma huvi, kui küsitud dokument sisaldab 
isikuandmeid
2) kui küsija ei põhjenda, siis peab väljastama infot nii, et isikuandmed on 
nähtamatud.

Aga siin tekib uus küsimus - kas üks-kõik milline põhjendus on selleks 
sobiv? Siin tekib tõlgendamise ruum ka küsimuses kas see on põhjendatud või 
mitte.
Minu enda hinanngul põhjendus "Korteriühistu kulude/tulude kontroll" ei ole 
piisav põhjendus elanike andmete väljastamiseks ehk teenuseosutajate andmed 
peaksid olema avalikud, samas kui eraisikute andmed mitte.
Kui olla aus, ma ei suuda mõelda välja juhust, mille puhul saaks põhjendada 
just teiste elanike andmete väljastamist.

Ette tänades

KÜ Sõle 39a juhatus
[email-masked] <mailto:[email-masked]>

Kontakt KÜ Sõle39a (<[email-masked] <mailto:[email-masked]> >) 
kirjutas kuupäeval N, 12. märts 2026 kell 21:00:

Tere

Austatud Andmekaitse Inspektsioon

Pöördun Teie poole korteriühistu Sõle 39a juhatuse nimel, et paluda juhiseid 
isikuandmete korrektseks töötlemiseks ja väljastamiseks.

Asjaolud: Korteriühistu poole on pöördunud ühistu liige (korteriomanik) 
palvega saada tutvumiseks korteriühistu pangakonto väljavõtted. 
Korteriomandi- ja korteriühistuseaduse (KrtS) § 45 kohaselt on 
korteriomanikul õigus saada juhatuselt teavet ühistu tegevuse kohta ja 
tutvuda dokumentidega.

Samas sisaldab pangakonto väljavõte teiste korteriomanike ja kolmandate 
isikute tundlikke isikuandmeid, sealhulgas:

*
ees- ja perekonnanimesid;

*
isikukoode;

*
arvelduskontode numbreid;

*
tasutud summasid ja maksete aegu (maksekäitumine).

Küsimused: Soovime täita oma seadusest tulenevat teabe andmise kohustust 
nii, et me ei rikuks isikuandmete kaitse üldmäärust (IKÜM vi ). Palume Teie 
seisukohta järgmistes küsimustes:

1.Andmete 
koosseis: Kas ja millises ulatuses on korteriomanikul õigus näha teiste 
omanike isikustatud makseandmeid (nimi, konto number, isikukood)? Kas 
juhatus peaks enne väljastamist pangaväljavõttel kolmandate isikute 
arvelduskontode numbrid ja isikukoodid anonümiseerima (kinni katma) või 
lihtsalt eemaldama?

2.Väljastamise 
viis: Kas andmete kaitse põhimõttega on kooskõlas pangaväljavõtte digitaalne 
väljastamine (nt PDF-failina e-posti teel) või peaks juhatus piirduma 
dokumendiga tutvumise võimaldamisega ühistu asukohas, et vältida andmete 
edasist kontrollimatut levikut?

3.Võlgnevused: 
Riigikohtu praktika kohaselt on omanikel õigus teada võlglaste nimesid. Kas 
see õigus laieneb ka detailsele pangaväljavõttele või piisab võlgnevuste 
info kajastamisest eraldiseisvas koondtabelis?

Soovime tagada, et ühistu tegevus oleks läbipaistev, kuid samas elanike 
eraelu puutumatus kaitstud.

Ette tänades
Jevgeni Lazartšuk

KÜ Sõle 39a juhatuse liige
[email-masked] <mailto:[email-masked]>